కొందరు పిల్లలు పెద్దవాళ్లతో అమర్యాదగా మాట్లాడటం, చేయి చేసుకోవడం వంటివి చూస్తుంటాం. దీన్ని వదిలేస్తే అదే వారి వ్యక్తిత్వంగా రూపుదిద్దుకుంటుంది. కాబట్టి ఆ తీరును మొదట్లోనే చక్కదిద్దాలంటున్నారు మానసిక నిపుణులు. వారికి తర్ఫీదునిచ్చే మార్గాలను సూచిస్తున్నారిలా...
ఉద్యోగినులైన తల్లులకు తీరిక ఉండని మాట నిజమే అయినా రోజూ కొంత సమయం పిల్లల కోసం కేటాయించాలి. తెల్లటి కాన్వాస్‌ లాంటి పిల్లలను అందమైన చిత్రాలుగా తీర్చిదిద్దడం మన చేతిలోనే ఉంది. కాబట్టి, చిన్నప్పుడే మంచి లక్షణాలను అలవర్చండి. వయసుకు, విజ్ఞానానికి మర్యాద ఇవ్వాలంటూ మీరు ఆచరించి చూపండి, వాళ్లూ అనుసరిస్తారు.
* పెద్దల విలువను తెలియజేయండి. వాళ్ల అనుభవసారం నుంచి పాఠాలు నేర్చుకోవచ్చని, వినయంతోనే విజయాలు సాధ్యమని వివరించండి. పెద్దవాళ్లని తూలనాడి మాట్లాడటం ఎంత అధమ లక్షణమో, దాని వల్ల ఎన్ని అనర్థాలో కథలుగా చెప్పండి.
* సౌమ్యంగా ఉంటేనే అభిమానిస్తారు, ఆదరణ దొరుకుతుంది, ఎదురు తిరిగి మాట్లాడితే ఆత్మీయత చూపరు, ఒంటరితనంతో బాధపడాల్సి వస్తుందని అర్థమయ్యేలా చెప్పండి. అహంకారం కారణంగా పరాభవం చెందిన సంఘటనలూ సన్నివేశాలను కథల రూపంలో చెబితే పిల్లలెంతగానో ప్రభావితమవుతారు. పెద్దల పట్ల ప్రేమ పెంచుకుంటారు.
* పెద్దల్ని గౌరవించే పద్ధతులు చిన్నప్పుడే అలవాటు చేయకపోతే భవిష్యత్తులో మీతో సహా ఎవరినీ ఆదరించక అవస్థపెట్టి తామూ అలజడికి లోనవుతారని గుర్తుంచుకోండి.
kondaru pillalu peddavaallato amaryaadagaa matladatam, cheyi chesukovadam vantivi chustuntam. deenni vadileste adhe vaari vyaktitvamgaa roopudiddukuntundi. kabatti aa teerunu modatlone chakkadiddaalantunnaara maanasika nipunulu. vaariki tarfeedunichhe maargaalanu suchistunnarila...
udyoginulaina tallulaku teerika undani maata nijame aina roojoo kontha samayam pillala kosam ketayinchali. tellati conwasse lanti pillalanu andamaina chitraalugaa teerchididdadam mana chetilone undi. kabatti, chinnappude manchi lakshanaalanu alavarchandi. vayasuku, vignaanaaniki maryaada ivvaalantuu meeru aacharinchi chuupandi, vaalluu anusaristaaru.
* peddala viluvanu teliyajeyandi. vaalla anubhavasaaram nunchi paataalu nerchukovachani, vinayamthone vijayaalu saadhyamani vivarinchandi. peddavaallani thoolanaadi matladatam entha adhama lakshanamo, daani valla enni anarthaalo kathalugaa cheppandi.
* soumyamgaa untene abhimaanistaaru, aadarana dorukutundi, eduru tirigi matladithe aatmeeyata chuuparu, ontaritanamtho badhapadalsi vastundani arthamayyela cheppandi. ahankaram kaaranamgaa paraabhavam chendina sanghatanaluu sannivesaalanu kathala roopamlo chebithe pillalentagaano prabhaavitamavutaaru. peddala patla prema penchukuntaaru.
* peddalni gowravinche paddhatulu chinnappude alavaatu cheyakapothe bhavishyattulo meetho sahaa evarinee aadarinchaka avasthapetti taamuu alajadiki lonavutaarani gurtunchukondi.